สวัสดีครับผมเป็นสิวบริเวณรอบปากทั้งล่างและบน มีทั้งสิวหนองเม็ดเล็ก สิวอักเสบ ใช้ครีมแก้สิวก้ยังใม่ดีขึ้นครับ เปลี่ยนยาสีฟันก็ยังไม่ดีขึ้นครับ อยากทราบว่าเกิดจากอะไรทำไมขึ้นทุกวันเลยครับสิวเนี่ย และรอยดำรอยแดงใช้อะไรถึงจางไปใวๆครับ ขาดความมั่นใจมากครับ
สวัสดีค่ะ สิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวการมีรอยโรคบริเวณรอบปากอาจเกิดจากผื่นผิวหนังอักเสบจากการแพ้สัมผัสเช่นครีม หรือยาสีฟันที่ใช้ได้เช่นกันนะคะ ควรไปตรวจกับแพทย์ดูก่อนให้ได้การวินิจฉัยที่แน่ชัดการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้ รอยดำรอยแดงหลังจากเป็นสิวมักจะค่อยๆจางไปได้เอง ถ้ากังวลหรือเป็นมาก อาจมีการทำเลเซอร์เพื่อลบรอยดำรอยแดง ควรปรึกษาแพทย์ผิวหนังอีกครั้งค่ะ